cyanic-selkie/wikianc huggingface dataset:
יוהאן גוסטב רנאט
קריירה מוקדמת ושבי רוסי
במהלך המלחמה הצפונית הגדולה נגד רוסיה, הוא שירת בצבאו של קרל ה־12 כקצין (styckjunkare) בתותחנים. הוא נלקח בשבי לאחר קרב פולטבה בשנת 1709. בשנת 1711 נשלח לטובולסק שם הוחזקו קצינים שוודים רבים כאסירי מלחמה. הוא נכנס לשירות הרוסי בתנאי שלא יילחם נגד שוודיה. רנאט עזר ביצירת מפות של סיביר עבור ממשלת רוסיה.
מפות מרכז אסיה
רנאט הביא לשוודיה שתי מפות מפורטות של מרכז אסיה. אך מפות אלה הושארו באפלוליות יחסית במשך שנים רבות. בשנת 1878 התגלו עותקים של המפות על ידי הסופר השוודי אוגוסט סטרינדברג, אז עוזר ספרן בספרייה המלכותית השוודית. הוא נתן חסות לפרסומם מחדש ברוסיה בשנת 1881. עשור לאחר מכן התגלה המקור בספרייה של אוניברסיטת אופסלה, שם הם עדיין מוחזקים.
Filter (שיר)
Filter (בעברית: פילטר) הוא שיר של להקת הבנים הדרום קוריאנית BTS, שבוצע כסולו על ידי חבר הלהקה ג'ימין. השיר יצא לאור ב-21 בפברואר 2020, על ידי חברת התקליטים ביג היט מיוזיק, כרצועה השמינית מתוך אלבום האולפן הקוריאני הרביעי של הלהקה, Map of the Soul: 7. השיר הוא בשפה הקוריאנית, וכולל מספר שורות באנגלית.
פלמינג לנטפר
ביוגרפיה
בין השנים 1988–1993 שירת בטייסת SAM 541 של חייל האוויר, ולאחר מכן שירת כקצין במטה הכללי בין 1993–1995. הוא שימש כמדריך למבצעים ולוגיסטיקה בקולג' המלכותי להגנה בין השנים 1996 ל-1998, ובמקביל שימש גם כמזכיר בוועדת ההגנה הדנית. בין השנים 1999–2000 שירת במשרד ההגנה כקצין מטה. בין השנים 2000–2002 הוא שימש מפקד גדוד "הוק" מערב, ובין השנים 2002–2005 שימש כראש אגף התכנון במטה הכללי. בין 2010–2011 שימש כראש אגף הרכש והלוגיסטיקה, ובין 2011–2015 שימש כראש אגף תיאום ומדיניות. ב-2017 מונה לעמוד בראש משרד הרכש והלוגיסטיקה במשרד ההגנה, וב-1 בדצמבר 2020 מונה לראש ההגנה – מקביל לרמטכ"ל.
האדס (משחק וידאו)
האדס זכה להערכה גבוהה בקרב משחקנים ומבקרים על המשחקיות, הבימוי האמנותי, המוזיקה, הנרטיב והדמויות ומכר למעלה ממיליון עותקים. ומספר טקסים בחרו אותו כמשחק השנה שלהם.
משחקיות
בין סיבובים שונים, יכול זגראוס לחקור את בית האדס לפני שהוא יוצא לניסיון בריחה חדש. שם, השחקן יכול להשתמש בפריטים שאסף מניסיונות הבריחה הקודמים כדי להשפיע על המשחק ועל העלילה שלו. השחקן יכול לפתוח ולשדרג יכולות עבור זגראוס ולהשיג או לשדרג כלי נשק חדשים. מעבר לכך, זגראוס יכול לדבר עם הדמויות השונות של העולם התחתון ולשפר את מערכת היחסים שלו איתן, מה שמספק אלמנטים נרטיביים למשחק ונותן גם משימות נוספות אותן אפשר למלא. זגראוס יכול גם להתחיל מערכת יחסים רומנטית עם מספר מהדמויות משלב מסוים.
לאחר שלב מסוים באפשרותם של המשחקים להגדיל את רמת הקושי של המשחקים דרך "חוזה ענישה" ("Pact of Punishment") שנותן לשנות פרטים כמו מספר האויבים שמופיעים בכל חדר או העלאת הרמה של החדר הסופי של כל חלק.
אנדרניק אוזניאן
מנהיג גרילה
אנדרניק עבר מבולגריה לפנים אירופה, והגן בתוקף על חשיבותה של לחימה מזוינת בקונגרס הארמני העולמי הרביעי בשנת 1907, על כן החלו קולות מתנגדים לגנותו כטרוריסט. אנדרניק לחם בצד הבולגרים עם קבוצת הגרילה שלו במהלך מלחמות הבלקן החל משנת 1912. בשל פעילויות אלה הוא לא זכה רק להערכה של הארמנים והבולגרים, אלא גם זכה במדליות רבות על ידי ממשלת בולגריה והמלך פרדיננד העניק לו שכר גבוה.
תהילים קל"א
מבנהו ותוכנו של המזמור
יש המחלקים את המזמור לשני חלקים: בחלק הראשון, מתאר בעל המזמור את מצבו האישי וזאת תוך כדי פנייה לה' ממקום של אמונה והכרה באפסות האדם (פסוקים א-ב). בחלקו השני פונה משורר תהילים לעם ישראל (פסוק ג'). הזיקה בין חלקו הראשון של המזמור לחלקו השני אינה ברורה, אך יש שפירשו כי חלקו הראשון של המזמור מציג את הליכותיו הצנועות של הדובר בתפילתו, כדי שישמשו דוגמה לעם ישראל, שלא יבטחו במעשיהם אלא ייחלו אל ה' תמיד וייפנו אליו בכל דבר ועניין, כנזכר בפסוק האחרון.
המזמור בתרבות
המזמור זכה לביצוע וללחנם של דוד ד'אור ותומר הדדי.
מולי בראון הבלתי נלאית
התסריט מבוסס בחלקו על מחזמר בשם זה מאת מרדית וילסון שהועלה בברודוויי ב-1960. העלילה מתארת באופן פיקטיבי את חייה של מרגרט בראון שהייתה אשת חברה בדנוור וניצלה בטביעת הטיטניק ב-1912 וכונתה מאז "מולי בראון הלא ניתנת לטביעה" (כשם הסרט באנגלית).
תקציר העלילה
היא מוצאת עבודה כברמנית במסבאה של כריסמס מורגן (ג'ק קרושן) מגישה, רוקדת ושרה עם כל הלקוחות "בואו אל הבר" – "Belly Up to the Bar, Boys".
אורי ברוק
מבחר מתרגומיו
2001 'התרשמויות מפה' מרים ברוק-כהן, קטלוג לתערוכה אוצר וכותב חיים מאור, מבוא גליה בר אור. תרגום לאנגלית אורי ברוק.
מבחר ממאמריו
'המדריך לתרגום המושלם', משפטי ZAP
דברונץ
יהודי דברונץ
בדברונץ חיו יהודים בתקופות זמן שונות. חלק מתושבי הכפר נרצחו בשואה.
סולם סייסמי
גודל רעידה
באותו ראיון סיפר ריכטר, אסטרונום חובב, כי טבע את המונח "מגניטודה" – המשמש להגדרת בהירות נראית אורם של כוכבים – כמדד להיקפה של רעידת אדמה. ריכטר סבר כי התנודה המרבית הנרשמת בתחנת מדידה עשויה לשמש להגדרת גודל מסוים, באמצעותו ניתן לערוך השוואה בין גודלן של רעידות אדמה.
סולמות ראשונים
המיון הראשון של עצימות רעידות אדמה נערך בשנות ה-80 של המאה ה-18 על ידי הרופא האיטלקי דומניקו פיניאטרו (Domenico Pignataro, 1735–1802), שסקר מידע מ-1,181 רעידות אדמה וסיווגן לחלשות, מתונות, חזקות וחזקות מאוד. את רעידות האדמה שהתרחשו בקלבריה בדרום איטליה בשנת 1783 וגרמו למותם של עשרות בני אדם סיווג פיניאטרו כ"אלימות" – הדרגה החמישית והגבוהה ביותר. סולם זה היה גס למדי, ולא נעשה בו שימוש מדעי. באותה עת יצר האדריכל פומפיי סקיאנטרלי (Pompey Schiantarelli) – שסייע בשיקום הערים שנפגעו – את המפה הראשונה לנזקי רעידת אדמה, בה השתמש בסימון כוכבים לציון חומרת הנזק שנגרמה ליישובים שונים.
סולם ליידו (CSIS)
ב-1980 פותח בסין סולם ליידו (הנקרא גם סולם CSIS), המבוסס על דרגות לֶיידוּ (בסינית: 烈度 ובפין-יין: lièdù – דרגות אלימוּת). תקופה קצרה לפני רעידת האדמה בסצ'ואן עודכן הסולם והפך לתקן סטנדרטי. הסולם מורכב מתחושה סובייקטיבית של בני אדם, דרגות נזק שונות ותנועה אופקית של הקרקע.
איפוליט ביאר
טחנות רוח במונמארטר
טחנות הרוח של מונמארטר, הפרבר שבאותה תקופה הלך ונעשה הרובע הבוהמייני של פריז, היו נושא צילום תכוף בעבודותיו המוקדמות ביותר של ביאר, וככל הנראה הופיעו בין שלושים התמונות שהציג באותה תצוגה פומבית ראשונה, ביולי 1839, בפריז. בעודו נזכר באירוע האמור תריסר שנים מאוחר יותר, כתב המבקר פרנסיס ווי אודות היצירות המוצגות, "הן לא דמו לשום-דבר שראיתי קודם לכן. הצופה מהרהר בהן כמו מבעד לווילון עדין של ערפל. מוגמרות מאוד, ומלאות הישג, הן מאחדות את רושם המציאות עם פנטזיית החלומות: אור מלחך וצל לוטף אותן."
יהודית האופטמן
הסמכה לרבנות והעצמה נשית יהודית-דתית
מעט אחרי ההסמכה הקימה את אוהל אילה - תוכנית להעצמת צעירים ובני נוער בארצות הברית, המקיים תפילות לחגים וכן את שתי סעודות ליל הסדר (כנהוג מחוץ לישראל) בלילה הראשון לקהל הרחב, ובלילה השני לצעירים בסביבות הגילאים 20 עד 30.
אורס פישר
קריירת משחק
בין השנים 1989–1991 הוא ערך ארבע הופעות במדי נבחרת שווייץ, תחת המאמן אולי שטיליקה.
פאני לו היימר
פעילות למען זכויות אזרח
במהלך שנות ה-50 של המאה ה-20 השתתפה היימר במספר כנסים של מועצת המנהיגות השחורה, שהייתה שילוב של ארגון זכויות האזרח וארגון סיוע. שם הכירה מנהיגי קהילה מקומיים, ואף נחשפה לדמויות מהבימה הארצית, בין אם מתחום הבידור — כמו מהליה ג'קסון, או הפוליטיקה — כמו ת'ורגוד מרשל, לימים שופט בית המשפט העליון השחור הראשון.
ב-9 ביוני 1963, בדרך הביתה מסדנת אוריינות שהשלימה בצ'ארלסטון שבדרום קרוליינה, היימר וקבוצת הפעילים שנסעה עמם נעצרו בתואנת שווא בעיירה בשם וינונה, ונכלאו. בתחנת המשטרה, כל הפעילים הוכו קשות על ידי השוטרים. היימר אז נלקחה לתא מעצר, בו שני אסירים לבנים שהשוטרים הורו להם להכות בה עם אלה. השוטרים החזיקו בה במשך ההתקפה הכמעט-קטלנית, וכשצרחה מכאבים, הכו בה בעצמם.
מפלגת החירות הדמוקרטית של מיסיסיפי
ג'ונסון אז שלח מספר פעילי המפלגה הדמוקרטית לנסות לנהל משא ומתן עם מפלגת החופש, בכללם הסנטור יוברט האמפרי (שביקש להימנות כמועמד לסגן הנשיא), וולטר מונדייל, וולטר רויטר, וכן ג'יי. אדגר הובר, ראש הבולשת הפדרלית. הם הציעו פשרה לפיה תקבל מפלגת החירות שני מושבים ללא זכות הצבעה בוועדה, בתמורה למגוון ויתורים מצד המפלגה, ואף השיגו את אישורם של מרטין לותר קינג ושל התאחדות ההנהגה הדרומית-נוצרית לתוכנית. אך כאשר האמפרי הציג את פשרה, הוא ציין שמה שמונח על כף המאזניים הוא מועמדותו, והיימר הגיבה לו בחריפות וגערה בו:
שלומי גרטנר
ביוגרפיה
ב-2019, השתתף כשופט בגמר תוכנית הקול הבא.
ענת זוהר
ביוגרפיה
ענת זוהר נולדה וגדלה בתל אביב. בצבא שירתה כמדריכה בבית ספר שדה. בשנת 1979 השלימה את לימודיה לתואר ראשון בחוג לפילוסופיה ובחוג לביולוגיה באוניברסיטה העברית בירושלים, שם גם סיימה בהצטיינות תואר שני בגנטיקה מולקולרית (1982) ותואר שלישי בהוראת המדעים (1991). בשנים 1991–1993 נסעה ללימודי פוסט דוקטורט באוניברסיטת קולומביה בניו יורק. בין השנים 1993–1995 הייתה חברת סגל במחלקה להוראת הטכנולוגיה והמדעים בטכניון. משנת 1995 היא חברת סגל בבית הספר לחינוך באוניברסיטה העברית, משנת 2004 בדרגת פרופסור חבר, ומשנת 2010 בדרגת פרופסור מן המניין. בשנת 1999/2000 הייתה עמיתת מחקר באוניברסיטת הרווארד ובשנת 2009/10 הייתה עמיתת מחקר במכון ללימודים מתקדמים בפרינסטון. משנת 2010 היא חברת סגל במכון מנדל למנהיגות חינוכית. כתבה שישה ספרים ועשרות מאמרים מדעיים שהתפרסמו בכתבי-עת בינלאומיים.
לאיוש סאבו
ביוגרפיה
אחרי מלחמת העולם השנייה סאבו לקח חלק פעיל באירועי בית הספר האירופי. תחת הסטליניזם נוצרו קשרים הדוקים בין בית הספר המחתרתי בבודפשט לבין אמני האוונגרד שנאסרו, במיוחד חברי בית הספר האירופי. מאמצע שנות החמישים הפך סאבו עצמו לקליגרף. בשנת 1954 נולדו "הקליגרפיות" הראשונות שלו, "מדיטציות ציור". בשנת 1956 ברח מהונגריה עם אשתו. התגורר תחילה בווינה עד סוף 1957 ואז עבר לבריסל עד 1961. הוא סייר בגרמניה בשנת 1960 והקליגרפיות שלו הוצגו במינכן, דורטמונד, המבורג והאגן. התיישב בדיסלדורף בשנת 1962. תערוכתו נפתחה בפריז בשנת 1966.
חנה לבנת
חנה לבנת (נולדה ב-1951) היא חוקרת ספרות ומתרגמת ישראלית.
ביוגרפיה
ללבנת תואר דוקטור מטעם אוניברסיטת תל אביב. נושא התיזה שלה הוא "בעת משבר - הניסיון לעצב זהות לילדים יהודים ברייך השלישי. מקרה מבחן: ספרות הילדים והנוער של הזרמים המרכזיים ביהדות גרמניה 1933–1938".
אלכסנדרה רוזנפלד
אלכסנדרה רוזנפלד (נולדה ב-23 בנובמבר 1986) היא מלכת היופי של צרפת לשנת 2006, והיהודייה השנייה שזכתה בתואר זה. רוזנפלד אף זכתה בתואר מיס אירופה לשנת 2006.
אהבה ממבט שלישי
תקציר העלילה
למחרת מגיע אנטון לחנות ומשכנע אותה לבוא לדירתו. הם מתחילים לשתות ולהתגפף אבל מתברר לה שאנטון רוצה אותה כעוזרת לספרו הבא ולא כשותפה לחיים. היא עוזבת אותו במהירות ונוסעת בטקסי עם נהג מהיר ושתוי ברחובות ניו יורק. כשהיא מגיעה לדירת הסבתא היא רואה אותה ישנה על הספה ומבינה שסאם הסתלק והיא איבדה אותו. היא מתאוששת כשהוא מגיע מהמרפסת והם מתחילים לרקוד לעיניה של באבי המאושרת.
אליה בר שמעיה
סגנונותיו
קבוצה שלישית כוללת סליחות שבהן ניכרת השפעה של בן דורו רבי שלמה הבבלי, הן בסגנון והן בתכנים. לדעת דוד, בשלב זה נחשף רבי אליה בר שמעיה לפיוטי רבי שלמה הבבלי והחל לחקות אותו. סליחות אלה מתחלקות למחרוזות, פעמים רבות כוללות סיומות מקראיות או מילות קבע. בדומה לסגנונו של הבבלי, ראב"ש כותב סליחות אלה בלשון סתומה וקשה, ותוך רמיזות למאמרי חז"ל. השפעת רבי שלמה הבבלי ניכרת גם בתצורת הסליחות, כשבעקבותיו כותב ראב"ש סליחה במבנה של זכור ברית ופיוטי "חטאנו" משורשרים, וגם בנטייה לחרוזים פנימיים בראשי השורות ולמשחקי מילים. סליחה לדוגמה מקבוצה זו היא "אבל אשמים אנחנו":
ציקלובוטדיאן
ציקלובוטדיאן היא תרכובת לא יציבה, ובמצב חופשי אורך חייה קטן מ-5 שניות. צורתה היא של מלבן על פי מחקרי אינפרא אדום.
הלימס של גרמאניה סופריור-רייטיה
מבני עזר
הלימס של גרמאניה סופריור-רייטיה נתמך ברשת בסיסים צבאיים ומתקני אספקה אזרחיים בעורף הרומי והיה מחובר ברשת דרכים ונתיבים.
קרבות בתקופת אלכסנדר סוורוס
מקסימינוס הבטיח הגדלת שכר, קצבאות מיוחדות וחנינה לכל העונשים המשמעתיים. בקיץ 235 לספירה הוא הוביל מערכה עמוק לתוך אזורי ההתיישבות הגרמניים (ראו גם קרב הרי ההארץ). הסכנה נמנעה למשך זמן מה, ביצורים נבנו מחדש וחוזקו חלקית.
פרידריך לודוויג, נסיך הוהנלוהה-אינגלפינגן
ביוגרפיה
פרידריך לודוויג נסוג עם שארית כוחותיו לארפורט, ומשם המשיך בנסיגה אל תוך פרוסיה. ב-28 באוקטובר נפגשו כוחותיו עם הכוחות הצרפתיים בפיקודו של ז'ואקים מירא באזור פרנצלאו, ופרידריך לודוויג החליט להילחם נגדם וסירב להצעת הכניעה הצרפתית. אולם ראש מטהו פון מאסנבאך שנפגש עם הצרפתים טען שכוחותיהם מונים כ-100,000 חיילים, ומשום כך נכנע פרידריך לודוויג לצרפתים בראש למעלה מ-10,000 חיילים. בעקבות כניעתו של פרידריך לודוויג נכנעו שאר מפקדי הכוחות הפרוסיים בזה אחר זה, ועד אמצע נובמבר השתלטו הצרפתים על כל ממלכת פרוסיה.
נמל התעופה הבין-לאומי פאגו פאגו
היסטוריה
נמל התעופה זכה לשימוש מיוחד במסגרת תוכנית טיסות החלל אפולו האמריקאית. חלליות אפולו 10, 12, 13, 14 ו-17 נחתו באוקיינוס השקט בקרבה יחסית אל סמואה האמריקנית, וצוותיהן (למעט זה של אפולו 12) הוטסו לנמל במסוק ים והמריאו ממנו להונולולו בטיסות צבאיות.
תל אביב זה אני ואת
הצלחה
במצעד השבועי של מדיה פורסט, זכה השיר להצלחה מתונה, תוך שהגיע למקום ה-20, וצבר כ-43 השמעות בתחנות הרדיו בישראל באותו השבוע. במצעד שירי הספוטיפיי, הגיע השיר בשיאו למקום ה-45, תוך שצבר באותו השבוע כ-49,614 השמעות. במצעד השירים הישראליים של שזאם, הגיע השיר למקום ה-9.
פרנק פרר
ביוגרפיה
פרר הוא המתופף להקת The Compulsions, משנת 2004. בלהקה מנגנים חברי להקת Guns N' Roses מהעבר ומהווה: פרר ופורטוס, חבריה הנוכחים והגיטריסט רון "במבלפוט" ט'אל (באנגלית: Bumblefoot), אשר ניגן בלהקת Guns N' Roses בין השנים 2006 - 2014.
עונת 1990/1991 בליגה הלאומית בכדורסל
עונת 1990/1991 בליגה הלאומית בכדורסל  הייתה העונה ה-37 של הליגה. הליגה כללה 11 קבוצות מכיוון שהפועל חיפה לא השתתפה בתחרות. מתכונת התחרות עם פורמט פלייאוף לא השתנה מהעונה הקודמת. ארבע הראשונות התמודדו זו מול זו בסדרות של הטוב מחמישה משחקים, כשלקבוצה בעלת המיקום הגבוה יותר יתרון ביתיות. מנצחות סדרות חצי הגמר התמודדו בסדרת גמר של טוב מ-5 כאשר המנצחת בסדרת הגמר זוכה באליפות.
על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו הפועל גבת ובית"ר תל אביב.
בהתאם לתוצאות העונה הפועל גבת ירדה ליגה. הפועל חיפה לא הופיעה למשחקיה בעונה זו עקב בעיות כלכליות, נשרה לליגה השנייה, ולא נכנסה קבוצה במקומה.
בריגדת פירון
היסטוריה
לאחר סיום המלחמה פורקה הבריגדה, ועל בסיסה הוקמה "בריגדת השחרור".
טופאק אינקה יופאנקי
מחקר
בשנת 1947 הצליח החוקר תור היירדאל לשחזר מסע זה עם הקון-טיקי, ובכך להוכיח שניתן לחצות את האוקיינוס השקט גם עם רפסודות פשוטות. עם זאת, אין עדות למגעים בין פולינזיה לאמריקה הפרה-קולומביאנית; ניתוחים גנטיים ולשוניים מראים רק השפעות מאסיה. גם השימוש בבטטה הדרום אמריקאית בפולינזיה אינו יכול להיחשב כראיה, שכן הוכח כי הבטטה הייתה באיים הפולינזים לפני התיישבות האדם.
ישיבת נחלת יוסף
דרכה של הישיבה
באמצע שנות התשעים הוקם ביישוב שבי שומרון כולל אברכים בראשות הרב שמידט, ובשנת תשנ"ט הוקמה הישיבה, בשם ישיבת ברכת התורה. בשנת 2017 הישיבה שינתה את שמה לישיבת נחלת יוסף, על שם הרב יוסף שוורץ (הסבא מנתניה).
בישיבה לומדים כ-50 בחורים ואברכים. מבין בוגרי הישיבה ניתן למנות את ראש המועצה האזורית שומרון יוסי דגן.
קבוצת ארמיות דרום טירול
קבוצת ארמיות דרום טירול של הצבא האוסטרו-הונגרי, הייתה קבוצת ארמיות אוסטרו-הונגרית שפעלה במלחמת העולם הראשונה.
דוד בן לוי מנרבונה
ביוגרפיה
מועד פטירתו של רבי דוד אינו ידוע, אך ידוע שהוא חי לפחות עד שנת הס"ה (1305), שאז נפטר רבו, רבי שמואל שקלי, ורבי דוד מציין בכתביו את רבו בתוספת המילים 'זכרו לחיי העולם הבא', מעידות על כך שרבו כבר לא היה בן החיים.
יחיאל יוסף ליבונטין
כתביו
מתוך.
מרית מייסלר
ביוגרפיה
בשנת 2006 מרית הקימה את חברת העיצוב ceMMent Design בברוקלין ניו-יורק. לאחר שהייה של שש שנים בניו-יורק חזרה לישראל וכיום הגלריה ממוקמת ביפו העתיקה. העיצובים שלה מיוצרים מבטון ומתכת ומשלבים איכויות ארכיטקטוניות בפריטים שימושיים. עבודותיה מוצגות במוזיאון היהודי של ניו יורק, ברלין, מינכן, סן פרנסיסקו, פילדלפיה ועוד. בשנת 2010 החנוכיה והמזוזה נרכשו על ידי המוזיאון בניו-יורק לאוסף הקבוע של המוזיאון.
ורפלט
יהודי ורפלט
הקהילה היהודית התארגנה בשנת 1800 והקימה חברה קדישא, אגודת נשים, חברת גמילות חסדים ומוסדות חינוך. בית הכנסת נבנה בשנת 1870. קהילת ורפלט השתייכה לזרם האורתודוקסי, ומשנת 1885 היו מסופחים אליה יהודים מכפרי הסביבה כמו יהודי וץ'.
במסגרת חובת עבודת כפייה שהטילה ממשלת הונגריה הפרו-גרמנית על היהודים אחרי פרוץ מלחמת העולם השנייה, נלקחו גם גברים יהודים מורפלט. בשנת 1942 נשלחו כ-30 צעירים לעבודות ביצורים ושירותים כ"שרות עזר" לצבא ההונגרי שלחם לצד הגרמנים בחזית אוקראינה, שם נספו רובם.
אחרי המלחמה חזרו לורפלט כמה ניצולים מהמחנות. בשנת 1948 הם הקימו גלעד לזכר 80 יהודי העיירה שניספו בשואה. ובשנת 1965 נותרה במקום רק משפחה יהודית אחת.
לאה מיזל
כתיבה בעיתון משפחה
במשך שנים פרסמה מיזל טור סאטירי שבועי בשם "עליזה" במוסף לנשים של העיתון "משפחה". בטור מתחה לעיתים ביקורת על נושאים הקשורים לציבור החרדי. חלק מן הטורים הופיעו בשני ספרים הנושאים אותו שם. בהמשך החלה לכתוב בשמה האמיתי כתבות במגזין העיתון.
אלבה (מחוז)
השלטון ההונגרי
גיולה השני, מנהיג הונגרי ודוכס טרנסילבניה ראשון, קבע את מושבו באלבה יוליה של ימינו, אז "בליגרד" ("העיר הלבנה" בשפות סלביות). העיר שנקראה בהונגרית Gyulafehérvár ("העיר הלבנה גיולה", מכאן ברומנית השם "אלבה יוליה") הייתה למשך מאות שנים בירת הוויבודות טרנסילבניה כחלק מהממלכה ההונגרית או כמדינה אוטונומית. בשנת 1009 הקים מלך הונגריה אישטוואן הקדוש את הבישופות הקתולית אלבה לפי מקורות מסוימים עוד גיולה השני הקים כאן את הבישופות הראשונה לפי הפולחן הביזנטי (אורתודוקסית).
מהפכת 1848–1849
באביב העמים מחוז אלבה היה למוקד של מהפכת 1848 בקרב הרומנים בטרנסילבניה. ב-30 באפריל 1848 התכנסה בבלאז' האספה העממית הרומנית הראשונה שבה טבעו משתתפיה את ביטול מוסד הצמיתות ואת האמנציפציה של האומה הרומנית בטרנסילבניה. באספה נוספת עוד יותר גדולה, שבה נכחו כ-40,000 רומנים, התכנסה ב-15–17 במאי 1848 בשטח שנקרא מאז "שדה החירות" (Câmpia Libertății). נדרשו בה שחרור האיכרים הצמיתים, ביטול האיחוד עם הונגריה, עצמאות הרומנים, והובע רצון הרומנים המקומיים להתאחד עם הנסיכויות הרומניות השכנות ולאכיה ומולדובה. בהרים התארגן צבא עממי רומני בפיקודו של אברם ינקו שהתנגד למהפכנים ההונגרים. בקיץ 1849 המהפכה, גם של ההונגרים, וגם של הרומנים, דוכאה על ידי השלטון ההבסבורגי בעזרת הצבא הרוסי. אברם ינקו נעצר ב-1852.
רוס פרטרידג'
חיים אישיים
בשנת 2016 נישא לשחקנית ג'ניפר לפלור לאחר 10 שנות זוגיות.
כותים
השומרונים
נכון ל-2023 גרים בהר גריזים ובחולון עדת השומרונים, המיוחסים לצאצאיהם של הכותים, ואף הם שומרים על מצוות התורה שבכתב על פי פרשנותם. השומרונים רואים עצמם צאצאי שבטי אפרים, מנשה ולוי שנותרו בארץ לאחר גלות עשרת השבטים, ותולים את הקרע בינם לבין היהודים בהתרחשויות שאירעו בימי עלי הכהן.
על פי המתואר בדברי חז"ל, הכותים הקפידו על שמירת מצוות התורה שבכתב, אך כפרו בסמכותם של חכמי התורה שבעל פה לפרש את התורה. הכותים גם הכריזו על הר גריזים כמקום שבו בחר ה' לבנות לו בית, ולכן מקדשם הוצב שם. לטענת חז"ל, בשלב כלשהו הייתה שם דמות יונה שאליה היו עובדים.
אוגוסטו דה קוסטה
ביוגרפיה
במדים הלאומיים ערך 18 הופעות וכבש שער אחד. לאחר שסיים במקום השני בקופה אמריקה 1946 הוא זכה עימה בתואר שלוש שנים לאחר מכן. אוגוסטו היה לקפטן הנבחרת במונדיאל 1950 אותו אירחה והייתה פייבוריטית לזכייה, אך הפסידו במשחק המכריע 2–1 לאורוגוואי במשחק שכונה בשם "מרקנאסו".
ריצ'רד לומסדן
ביוגרפיה
לומסדן השתתף בסרט הבריטי העצמאי "Downhill", קומדיה על אודות ארבעה גברים המנסים ללכת מחוף לחוף בעקבותיו של אלפרד ויינרייט. בסרט השתתפו גם נד דנהי, קארל ת'אובלד וג'רמי סוויפט. את הסרט ביים ג'יימס רוס ואת התסריט כתב טורבן בטס.
קבינט הדיור והתחבורה
ועדת שרים לענייני דיור, בנייה ומקרקעין, המוכרת כ"קבינט הדיור" היא ועדת שרים מיוחדת האמונה על גיבוש מדיניות ממשלת ישראל, הובלתה ויישומה בנושאי דיור ומקרקעין בהתאם לתוכנית האסטרטגית 2040.
בית הספר התיכון ע"ש סליגסברג
היסטוריה
החל משנת הלימודים תש"פ נקרא בית הספר בשם: "קשת רא"ם".
מבנה ותוכנית הלימודים
בית ספר עיוני שש-שנתי, חטיבת ביניים וחטיבה עליונה, בית הספר נחשב לבית ספר קהילתי, והוא מתאפיין בשיתוף פעולה רב ופורה עם המנהל הקהילתי. "סליגסברג" הוא בית-ספר קטן, אינטימי, אנושי ומקצועי, המקיים סביבת לימודים נעימה בכיתות קטנות ונותן יחס אישי ומיוחד לכל תלמיד ותלמידה (ממוצע תלמידים בכיתה עומד על 25 תלמידים). נתיבי הלימוד בבית הספר:
בני מיכלסון
ביוגרפיה
נשוי + 4.
The Last of Us
עלילה
באביב, השניים מגיעים סופסוף לאזור החדש של ה"גחליליות", ושם מגלה מרלין לג'ואל שהדרך היחידה לייצר נוגדן לפטרייה הוא על ידי ניתוח המוח של אלי, דבר אשר יגרום למותה. ג'ואל מסרב לכך לקרות ונלחם באנשיה של מרלין כדי להציל את אלי. מרלין מבקשת שירחם עליה, אך ג'ואל הורג את מרלין מהחשש שהם ימשיכו לרדוף אחריהם. בדרך מחוץ לאזור אלי מתעוררת וג'ואל משקר לה שהגחליליות הפסיקו לחפש תרופה לאחר שנמצאו עוד אנשים החסינים לפטרייה.
ביקורות
The Last Of Us זכה לקבלת פנים חמה ולשלל שבחים וביקורות חיוביות:
קומיקס
למשחק התלווה קומיקס בן ארבע גליונות שאויר על ידי חברת דארק הורס קומיקס. הקומיקס, "The Last Of Us: American Dreams" (האחרונים מבינינו: חלומות אמריקאים), מתרחש בערך שלושה שבועות לפני החלק המרכזי של המשחק ומספר על חייה של אלי עד לתקופה זו, שם היא שורדת באזור בוסטון ביחד עם חברתה (קשר רומנטי), שורדת צעירה ששמה הוא ריילי.
אגווין אל'וור
הקרב האחרון
גאווין משתמש בטבעת האופל כדי להילחם בדמנדרד אבל נהרג. אגווין הורגת בעצמה מאות שאראנים בעזרת הגנה מאאס סדאי לצידה. מאזרים טיים הורג אותן עם אש להט, מה שמחזיר את השארנים לחיים ויוצר כאוס. אגווין מנסה מארג חדש ומגלה שהוא מנוגד לאש הלהט, והורגת את טיים. בסוף היא שורפת את עצמה כשהיא הורגת בדרך את כל ידידי האופל בסביבה עם הסאנגריל שלה והופכת את כולם לגבישים.
Rhythm Inside
נכון לספטמבר 2021, הסינגל הושמע למעלה מ-34 מיליון פעמים בספוטיפיי.
גריגורי קוליק
שרות בצבא האדום לפני מלחמת העולם השנייה
בשנת 1936 נשלח קוליק לספרד והיה יועץ צבאי במהלך מלחמת האזרחים בספרד. במאי 1937 הוחזר לברית המועצות והתמנה לראש מינהל התותחנים במשרד ההגנה במקום המפקד הקודם שהוצא להורג. במהלך חודש יוני 1937 השתתף בדיוני משפט טוכאצ'בסקי. לאחר סיום הפרשה הוענקה לקוליק דרגה צבאית חדשה. בשנת 1938 חתם ביחד עם מספר מפקדים בכירים על מכתב ליוסיף סטלין שכלל בקשה להפסיק את הטיהורים הגדולים בשורות מפקדי הצבא. כל החותמים על המכתב למעט קוליק הוצאו להורג תוך זמן קצר באשמת בגידה.
קוליק במלחמת העולם השנייה ואחריה
ב-9 בנובמבר 1941 הגיע קוליק לאזור קרץ' בהנחייתו הישירה של סטלין. קוליק לא הצליח לעכב את המתקפה הגרמנית וב-16 בנובמבר ננטשה העיר. עד ל-19 בנובמבר פונו יחידות הצבא האדום מחצי האי קרים. קוליק הועבר לאזור רוסטוב על דון, אך כבר ב-20 בנובמבר נכבשה העיר על ידי הוורמאכט. ב-16 בפברואר 1942 הואשם קוליק בנטישת ערי קרץ' ורוסטוב על הדון, הורד בדרגה וסולק מחברות בוועד המרכזי של המפלגה.
החל ממרץ 1942 היה קוליק בעתודה ובמשך שנה לא קיבל שום תפקיד. באפריל 1943 הועלה קוליק בדרגה ומונה למפקד הארמייה ה-24, שהפכה תחת פיקודו לארמיית המשמר הרביעית. הארמייה הועברה לחזית ביולי 1943. כבר בספטמבר הועבר מתפקיד זה ונשלח לעתודה. החל מינואר 1944 כיהן קוליק בתפקיד ניהולי באגף משאבי אנוש של הצבא.
אירוס השומרון
זיהוי ופעילות האדם
סלילת ציר אלון בשנות ה-70 פגעה בתפוצה של אירוס השומרון.
רוברט סקוט לאודר
ביוגרפיה ועבודה
הוא קבור בבית הקברות ווריסטון באדינבורו, מתחת לאבן גדולה ובהירה של אבן חול עם שיש סיציליאני לבן, מגולף על ידי ג'ון האצ'יסון.
Victory (אלבום של הג'קסונים)
הפקה
בעקבות ההופעה בספיישל הטלוויזיוני "Motown 25" בשנת 1983, החליט ג'רמיין ג'קסון לחזור להקה, אותה עזב בשנת 1975. אבל למרות האיחוד המחודש, האחים כמעט ולא עבדו יחד על האלבום, שהורכב בעיקר משירי סולו שכל אחד מהם עבד עליהם במהלך אותה תקופה. לכל אח היה שיר סולו באלבום: מייקל שר את "Be Not Always", רנדי את "One More Chance" ו-"The Hurt", טיטו את "We Can Change the World", ג'קי את "Wait" ומרלון ביצע את "Body". ג'רמיין לא ביצע שיר סולו ושר יחד מייקל בשיר "Torture". השיר תוכנן במקור להיות דואט בין מייקל וג'קי, כותב השיר, אך כשג'רמיין הצטרף ללהקה הוא קיבל את החלקים בשיר שיועדו לג'קי, שאת קולו עדיין ניתן לשמוע בפזמון. בנוסף ביצע ג'רמיין קולות רקע בשירים "One More Chance" ו-"The Hurt"
יחסי פורטוגל–צ'ילה
יחסי פורטוגל–צ'ילה הם היחסים הדיפלומטיים בין פורטוגל לבין צ'ילה. פורטוגל הייתה המדינה הראשונה בעולם שהכירה בעצמאות צ'ילה.
טוני ג'אנג
ביוגרפיה
בינואר 2021 הוערך הונו במעל 25 מיליארד דולר. הוא מתגורר בשנג'ן.
פליקס שנער
ביוגרפיה
בשנת 1934 עזב את גרמניה ועלה לארץ ישראל. הוא הקים משרד לייעוץ כלכלי, לקוחו העיקרי היה עיתון הארץ שאת בעליו, גרשום שוקן הכיר בצעירותו מלימודיו באוניברסיטת היידלברג. בשנת 1937 קודם להיות המנהל האדמיניסטרטיבי של העיתון. עם פרוץ מלחמת העצמאות התנדב להיות המפקח על הדלק שהיה חיוני לניצחון בהמשך הלחימה. צינור הדלק ממוסול נותק ופליקס נסע עם מרדכי נמיר לבוקרשט לשוחח על אספקת דלק לישראל עם שרת החוץ של רומניה, אנה פאוקר. לבסוף לאחר דיונים רבים הסכימה למכור דלק לישראל תמורת דולרים אמריקאיים. בעקבות תחילת הקריירה הממשלתית שלו עיברת פליקס שנייבלג את שמו לאליעזר שנער בהמלצת משה שרת. בין השנים 1949 ל-1951 הועבר שנער להיות יועץ כלכלי בשגרירות ישראל בלונדון והסדיר הסכמים בין המדינות לשם ניתוק סופי בין המנדט הבריטי לארץ ישראל.
לאחר עבודתו בלונדון חזר שנער לישראל ופעל חודשים אחדים במשרד האוצר כמנהל אגף היבוא ללא הקצבת מטבע זר. לאחר מכן התבקש לנהל את המחלקה הגרמנית במשרד החוץ. עם תחילת ההדברות בין ישראל לגרמניה בנושא הסכם השילומים, הופקד שנער לשמש כראש המשלחת הישראלית במערב גרמניה. בתפקיד זה השתתף בכל שלבי המשא ומתן. בראש המשלחת הגרמנית עמד ד"ר אוטו קיסטר שאף הוא למד במקביל לשנער בגימנסיה בשטוטגרט. לאחר חתימת ההסכם כיהן כראש משלחת ישראל בעניין ביצוע ההסכם, במעמד של שגריר. המשלחת הישראלית ישבה בעיר קלן שבגרמניה. לשנער אף היה חלק בלכידת אייכמן. בסוף שנות ה-50 העביר שנער למוסד מידע על אייכמן מידי פריץ באואר, התובע הכללי במדינת הסן. על פי מקורות מוסמכים שנער הוא האישיות הישראלית הראשונה שביקרה את אייכמן במעצרו בישראל. ראש הממשלה ושרת החוץ החליטו בינואר 1965 על סיום תפקידו של שנער בגרמניה. בעקבות הפסקת השילומים, בהתאם להסכם, הופסקו התשלומים מצד ממשלת גרמניה המערבית בשנת 1966 פורקה המשלחת הישראלית במאי אותה שנה. באוגוסט 1965 נפתחה רשמית השגרירות הישראלית בקלן.
אימה אמריקאית: הכת
פיתוח
בכנס הקומיק-קון, סן דייגו שנערך ב-20 ביולי 2017, מרפי הכריז כי הכותרת הנוכחית של העונה תהיה "הכת" (Cult, באנגלית). מרפי גם חשף כי עלילת העונה תתרחש במישיגן, ואישר כי העונה תהיה מורכבת מ-11 פרקים בסך הכול, וכי הבכורה תתקיים ב-5 בספטמבר 2017. בפעם הראשונה בהיסטוריה של הסדרה, הסדרה תשודר בימי שלישי במקום בימי רביעי.
מופריד
מופריד הוא כוכב־התקן של המחלקה הספקטרלית G0IV.
ריקרדו פפי
קריירה
ב-21 ביוני 2019 עבר לצמיתות לקבוצת הבוגרים, וכבר למחרת ערך את הופעת הבכורה שלו ב-MLS, כשעלה כמחליף בדקה ה-84 בניצחון קבוצתו 3–0 על טורונטו.
ב-27 במרץ 2020 כבש את שער הבכורה שלו בליגה, כשכבש את שער השוויון בדקה ה-96 בתיקו 2–2 עם מונטריאול.
ב-4 באוגוסט 2021 נבחר להשתתף במשחק האולסטאר של ה-MLS נגד האולסטאר של ליגת העל המקסיקנית. במשחק, שנערך ב-25 באוגוסט, נכנס פפי למגרש כמחליף, ובמהלך בעיטות ההכרעה כבש את הבעיטה המנצחת עבור קבוצתו.
ג'ון נלסון (עורך דין)
קריירה
נלסון החזיק בכמה משרות לפני שנבחר כחבר בית הנבחרים של ארצות הברית מטעם מרילנד. הוא שירת בבית הנבחרים תקופת כהונה אחת בלבד ממרץ 1821 ועד מרץ 1823 ולא היה מועמד לבחירה מחדש. ב-1825 הוא קיבל תואר מוסמך אוניברסיטה מאוניברסיטת פרינסטון.
חיים אישיים
ג'ון נלסון נפטר בבולטימור ב-8 בינואר 1860.
הגביע היווני בכדורסל
בטורניר לוקחות חלק 46 קבוצות כאשר שש הקבוצות שסיימו במקומות הגבוהים ביותר בליגת העל היוונית בכדורסל מעפילות אוטומטית לשלב רבע הגמר של הטורניר בשנה העוקבת, ואילו יתר 40 הקבוצות המשתתפות מתחרות ביניהן על שני המקומות הנותרים.
נזקי DNA בעקבות קרינת UV וקרינת רנטגן
קרינה אלקטרומגנטית
בקרינה אלקטרומגנטית, ככל שאורך הגל קטן יותר, תדירותו גבוהה יותר וכך כמות האנרגיה שלו גדולה יותר. קיים טווח רחב של סוגי קרינה, התלוי בסוג החלקיקים הנושאים את האנרגיה ובתדירות הגל. תדירות גל גבוהה, בעלת אנרגיה נמוכה יותר, קיימת בגלי רדיו או בגלים באור הנראה, היא קרינה בלתי מייננת. לקרינה מסוג זה אין אנרגיה מספיקה על מנת לשבור קשרים קוולנטים ולפגוע במולקולות המרכיבות את הגוף. תדירות גל נמוכה מתחת ל־121.6 ננומטר, כמו חלק מטווח האולטרה-סגול, ה-X-ray וה-γ-ray היא בעלת אנרגיה גבוהה, ויכולה לגרום לשבירת קשר קוולנטי ונזק לרקמות הגוף.
מנגנוני תיקון
ישנם שני סוגים של מנגנוני תיקון המתקנים שברים דו גדיליים:
מדידת השפעת אנרגיית הקרינה על גוף האדם
חשוב להדגיש כי כיום, בכל הנוגע לקרינה הנובעת מהליך רפואי, אין הגבלה על מנות הקרינה למטופל. כלומר, לא קיימת רמת קרינה הנחשבת גבוהה מדי עבור מטופל, באם היא מוצדקת מבחינה קלינית. הרופא המטפל ישקול את התועלת אל מול הסיכון בהליך הרפואי. מספר ארגונים בינלאומיים פרסמו הנחיות והמלצות בנושא, המתבססות על נתונים מדעיים. יש לפעול לאור עיקרון ה-ALARA (As Low As Reasonably Achievable), ובכך לעשות כל מאמץ על מנת להקטין ככל האפשר את מנת הקרינה בזמן ההליך הרפואי, וזאת מבלי לפגוע באיכות המידע הקליני הנדרש מהתהליך או יעילות הטיפול. אין לבצע בדיקות הכרוכות בקרינה, במינון נמוך ככל שיהיה, אשר אינן תורמות לבירור או לטיפול הרפואי הנדרש.
קרינת UV
• UVB- בין 320 ל-290 ננומטר. 95% ממנו מסונן על ידי האטמוספירה. קרינה זו גם יכולה ליצור כוויות עור ונזקים נרחבים ב-DNA, אך גם חשובה ליצירת ויטמין D.
אברהם אידלסון
קורות חיים
נפטר בשנת 1921.
על שמו רחוב במרכז תל אביב, וכן בשכונת רמות בירושלים.
חנה'לה התבלבלה
הלהיט הראשון של המוזיקה המזרחית
השיר "חנה'לה התבלבלה" הפך ללהיט הגדול ביותר מאלבומה של להקת צלילי העוד – "להקת צלילי העוד: ביצוע מקורי" (1975). בביצוע השיר שולבו כלים מזרחיים כקאנון של דוד גזלה, עם כלים מערביים כגיטרה החשמלית של יהודה קיסר. זמן קצר אחר כך, יצא האלבום של צלילי הכרם "בזכרי ימים ימימה" שכלל את אותו שיר בביצוע דומה. "חנה'לה התבלבלה" היה אחד מארבעה שירים שהופיעו בשני האלבומים. האופי הלא פורמלי של ההופעות הפרטיות הביא להשפעה ההדדית בין שתי הלהקות ויצר את הבסיס לתחרות העזה שנטשה ביניהן לכל אורך שנות ה-70. השיר חנה'לה התבלבלה הפך ללהיט המזרחי הגדול ביותר של המחצית השנייה של העשור; למעשה, ניתן להתייחס אליו כלהיט הראשון והמכונן בסגנון המוזיקה המזרחית – כיוון שהיה הלהיט הראשון שהכיל את המאפיינים הטיפוסיים לסגנון במאה ה־20. הפופולריות של השיר הביאה להשמעתו ברדיו, דבר נדיר מאוד באותה תקופה עבור שירים מסגנון המוזיקה המזרחית. לאחר ה-16 ביוני 1976 השתמשה להקת צלילי העוד בלחן של "חנה'לה התבלבלה" למלים שחברה לשיר "בית"ר" שהפך למעין המנון אצל אוהדי בית"ר ירושלים. השיר חובר לאחר זכית הקבוצה בגביע המדינה בכדורגל.
חפץ בבקבוק
חפץ בּבַּקבּוּק (מכונה גם בָּקבּוּק בִלתי אפשרי, מאנגלית: Impossible bottle) הוא סוג של חידה מכנית. החידה מורכבת מבקבוק ובתוכו עצם כלשהו אשר לא מתאים להכנסה דרך פתח הבקבוק, אך בכל זאת נמצא בתוכו. הסוג הנפוץ ביותר של חפץ בבקבוק הוא ספינה בבקבוק, אך ישנן גרסאות נוספות, בהן יש שימוש בחפצים שונים ביניהם אצטרובלים, קופסאות גפרורים, מספריים, כדורי טניס, חפיסות קלפים ועוד.
הדרקון (מחזה)
תקציר העלילה
לנסלוט נקלע בעבר למערה בהרים השחורים ושם קרא את ספר התלונות של האנושות. כל מי שאפילו מציץ בספר התלונות נגזר עליו להקדיש את חייו לעזרה לזולת. לנסלוט למוד קרבות נלחם והרג בחייו דרקונים, מפלצות ואוכלי אדם רבים.
טוביה בלסקי
ביוגרפיה
לאחר שהשלים את שירותו הצבאי חזר בלסקי לביתו. בניסיון להגדיל את הכנסת משפחתו, הוא שכר טחנת רוח. ההכנסה נותרה בלתי מספקת, כך שב-1929, בהיותו בן 23, נישא טוביה לאישה מבוגרת ממנו בשם ריבקה, אשר הייתה בעלת מינימרקט ובית גדול. הזוג התגורר בכפר הסמוך סאבוטניקי.
בלידא, שהייתה בשליטה סובייטית, הכיר טוביה אישה בשם לילקה, והתאהב בה. עם הזמן, הרומן, נשא אופי רציני. בשלהי 1939 התגרש טוביה מריבקה ונשא את לילקה לאישה, על אף העובדה שהזוג לא נישא "רשמית", בשל מצב המלחמה ששרר.
הדרקון (מחזה)
תקציר העלילה
חברי מועצת העיר מציעים ללנסלוט שוחד כדי שיוותר על הקרב והוא מסרב. הם מגישים ללנסלוט קערה עשויה מפליז המשמשת לגילוח, שמיועדת להיות הקסדה שלו וטבלת פליז שתשמש לו כמגן. הם נותנים לו אישור חתום אותו, הוא אמור להראות לדרקון בשעת הקרב, כראייה לכך שסופקו לו כל אמצעי הלחימה הדרושים.
לנסלוט מופיע בחתונה וראש העיר בפחדו אומר לו שהוא נותן לו את אלזה כדי שיתחתן איתה. התושבים מספרים ללנסלוט על משטר האימים של ראש העיר. לנסלוט אומר לתושבים שהוא מאוכזב מהם, הוא חשב שבלי דרקון ובמצב שבו הם הרוב, הם יוכלו לנהל את ענייני העיר בעצמם בצורה דמוקרטית, בלי דיקטטור. הוא מצווה לקחת את ראש העיר ובנו לבית הסוהר. לנסלוט ואלזה מתחתנים.
וילם השלישי, מלך הולנד
משפחתו
ב-7 בינואר 1879 התחתן וילם עם אמה, נסיכת ולדק ופירמונט, בתם של גאורג ויקטור, נסיך ולדק ופירמונט והלנה, נסיכת נסאו, ממנה נולדה לו בת אחת:
פלורה מקדונלד
הגירתה לצפון קרוליינה
הגאלים פנו לחוף על מנת לחבור לתגבורת של יותר מ-2,000 חיילים בריטים בפיקודו של הגנרל הנרי קלינטון, שהפליג זה עתה מקורק, אירלנד. בשעות הבוקר המוקדמות של 27 בפברואר 1776 הגאלים הנאמנים נקלעו למארב של מליציה של פטריוטים בפיקודו של ריצ'רד קאסוול שבעקבותיו אלן מקדונלד וחייליו נפלו בשבי.
באפריל 1777, הקונגרס המחוזי של צפון קרוליינה החרים את כל הרכוש ש"בבעלות הנאמנים" ופלורה מקדונלד סולקה מקילגרי, שם איבדה את כל רכושה. בספטמבר 1777, לאחר 18 חודשים בשבי, אלן שוחרר במסגרת חילופי שבויים. לאחר מכן הוצב בפורט אדוארד, כמפקד גדוד 84 של חיל הרגלים, שם הצטרפה אליו פלורה באוגוסט 1778.
יהודי פולין במרד קושצ'ושקו
התמיכה היהודית
בימי המרד מילאו סוחרים ואנשי עסקים יהודים תפקיד חשוב באספקה לצבא המורדים שכלל אספקת אריגי צמר ופשתן, יי"ש, אבק שרפה, עופרת, מלחת, מדים, ואפילו נשק ותחמושת (לפי אגדה מפורסמת היה רבי חיים דוד ברנהרד טרם חזרתו בתושבה רופאו של הגנרל ז'ייגצ'ק מראשי המרד). אחד מספקי הנשק לצבא המרד היה יהודי מקוטנא בשם משה בן שמואל (שמולביץ') שאף תרם למען המרד עגלה ושני סוסים והיו ספקים נוספים כמו בווילנה ובגרודנה.
בליטא הקימה הממשלה הזמנית ועדה לבדיקת "בעיית היהודים" מהיסוד, ויהודים רבים התגייסו לטובת המרד; בעיר וילנה נשבעו ראשי הקהל ב-29 באפריל שבועת אמונים לממשלה הזמנית; ועדת הביטחון של הממשלה דרשה מקהל וילנה שייצור קשר עם קהילות אחרות בליטא ויבקש ידיעות על תנועות הצבא הרוסי. וצבא המרד חתם על הסכם עם נח בן פייבוש בלאך - אחד הסוחרים היהודים הגדולים בעיר על אספקת אבקת שריפה, עופרת, ומלחת. והתקבלו גם הרבה תרומות למרד. בגרודנה התגייסו יהודים לחיל הרגלים והפרשים ונרתמו למאמץ ההגנה על העיר, ושני סוחרים יהודים סיפקו אריג לצבא המרד (אחד מהם היה יוסף יוזל רבינוביץ – מאנשי החצר של המלך פוניאטובסקי), הקהילה היהודית אמנם הקציבה סכום כסף לצבא המרד, אך היו חילוקי דעות בקהילה המקומית כיצד להתייחס למרד.
אנטישמיות בימי המרד
קהילות יהודיות ברחבי פולין סבלו לא מעט מהתעללות של מפקדים מקומיים בימי התוהו ובוהו של המרד, קהילות שונות נדרשה לספק טירונים או לפטור את עצמם מהשירות תמורת 50 גולדן על כל טירון. וכן לספק חולצות מגפיים ומעילים או לשלם 3 גולדן תמורת כל חולצה. קהילת לוקוב למשל שמנתה כ-1300 נפש בסך הכל, נדרשה לשלם מס של 63,546 גולדן במזריטש פודלסקי החרימו המורדים את כל מלאי הנחושת במשקל כולל של 8,000 ליטרה שנמצא בבית החרושת המקומי, וביצעו מעשי שוד בקהילה היהודית על אף הצהרת נאמנות והצעת סיוע שהגישה הקהילה לשלטונות המרד. בקולו סבלה הקהילה היהודית שמנתה כמה מאות נפש מכיבושים חוזרים ונשנים משני הצדדים כאשר לכל צד היא חויבה לספק מזון נשק ורכב, ולשאת בהוצאות דואר וריגול, הוצאות הקהילה בין ה-26 באוגוסט ועד ה-27 באוקטובר 1794 עלו לסכום של 587 טאלר. בפרבר שבווילנה נהרגו כ-30 יהודים בהתקפה שערך הצבא הרוסי על העיר בתחילת יולי, בעקבות זאת נקבע יום תענית לכ"א בתמוז. אחרי הרעשה ארטילרית נכנעה העיר והכיבוש עבר ללא קרבנות, לרגל ההצלה נקבע בקהילה שביום זה - ט"ו באב במשך שמונה השנים הקרובות, חייב כל חבר בקהילה לתת צדקה ובכל בתי הכנסת ידליקו את כל המנורות ויתפללו תפילות מיוחדות, ובמחוז גרודנה אסרו השלטונות על משלוח מכתבים בעברית תוך איום בענשים חמורים על המפרים את הצו, כדי "שהיהודים לא יודיעו דבר לאויב". אחרי כישלון המרד אף תוכננו פרעות ביהודים מצד האוכלוסייה המקומית בהורודנה (בסופו של דבר לא יצאו לפועל).
מתיאס באמרט
ביוגרפיה
כמנצח אורח הוביל מספר תזמורות בהן התזמורת הסימפונית של ברמינגהאם, תזמורת רשות השידור הבריטית, התזמורת הפילהרמונית של סנקט פטרבורג, הקאמרטה הישראלית ירושלים, התזמורת הסימפונית הישראלית ראשון לציון ואחרות. באמרט ניהל פסטיבלי מוזיקה שונים. הוא הקליט עד היום יותר מ-80 תקליטורים כמנצח ורבים מהם זכו בפרסים.
ציולקובסקי (עיר)
היסטוריה
היישוב הוקם בשנת 1961 בשם "אוגלגורסק" וקיבל את השם הנוכחי בשנת 2015, כהוקרה למדען הרוסי-סובייטי קונסטנטין ציולקובסקי.
בשנת 1969 נקראה העיר בשם "סבובודני-18" (על שם נמל החלל קוסמודרום סבובודני הנמצא בתחומו) ושמרה על מעמדה כעיר צבאית סגורה שנאסר על כניסת זרים ותיירים אליה. בשנת 2001 שינתה העיר את שמה לאוגלגורסק.
אלפא רומיאו 4C
הדגם מגיע במרכב קופה או במרכב רודסטר.
מונולית מאדים
מונולית מאדים (באנגלית: Mars monolith) הוא מונולית (דהיינו, סלע יחיד ורחב ידיים), שצורתו מלבנית והוא שונה מאוד מן המוכר על פני המאדים, שעליו הוא ממוקם. המונולית בעל הצורה המלבנית, נראה כמצבה. ככל הנראה תצורת הסלע היא רסיס סלע שנפל מראש מצוק סמוך אל העמק שמתחתיו.
Wallet
לאחר השקת ה-אייפון 6 והiPhone 6 Plus, בעזרת ה-Wallet ניתן להשתמש גם בשירות ה-Apple Pay.
מייקל גלדיס
מייקל ג'יימס גלדיס (באנגלית: Michael James Gladis; נולד ב-30 באוגוסט 1977) הוא שחקן אמריקאי ממוצא יהודי. ידוע בעיקר מתפקידו הכפול בתור קינסי בסדרת הטלוויזיה "מד מן", בה שיחק בשלוש העונות הראשונות. בעקבות הופעתו במד מן, הוא קיבל תפקיד קטן בסדרה "משמרת שלישית". כיכב בשתי העונות הראשונות של סדרת הטלוויזיה "לב של נשר".
קריירה
בשנת 2016 גילם את פטריק וויצ'יק בדרמת הפשע של AMC "להאכיל את המפלצת" בכיכובו של דייוויד שווימר.
חן מצגר-אדר
ביוגרפיה
למד פיתוח קול והדרכה קולית. בוגר בית הספר רימון במגמת הלחנה ועיבוד (2007–2009). מאז שחרורו מצה"ל ועד 2019 המשיך מצגר-אדר לעבוד עם צה"ל במסגרת שירות המילואים והיה ספק של משרד הביטחון בענף תרבות של חיל החינוך.
בועז שכביץ
תולדות חייו
מפעל מרכזי בחייו היה חקר שירת שמעון הלקין והוא אף ערך (עם מנחם פרי) את ספר היובל לכבודו במלאת לו 75, בשנת 1972.
אוניברסיטת טקסס טק
האוניברסיטה חברה באיגוד אוניברסיטאות המחקר, והיא השביעית בגודלה במדינה. מרבית התלמידים הגיעו מטקסס (95.17%) ולאחר מכן מניו מקסיקו, קליפורניה, קולורדו, אוקלהומה ופלורידה. בסך הכל, האוניברסיטה חינכה סטודנטים מכל 50 המדינות בארצות הברית ומעל 100 מדינות זרות. מבין בוגריה הידועים של האוניברסיטה ניתן למנות את ג'ון דנוור, ריק האסבנד, מאק ת'ורנברי, ג'וזף אקבה, טים קול וצ'ארלס בראון
היסטוריה
במהלך שנות ה-60 של המאה ה-20 החלה האוניברסיטה לעסוק בנושאים נוספים מלבד אלו הטכניים. בתקופה זו החלו גם ללמוד לראשונה סטודנטים אפרו-אמריקאים.
ללא גורל
רקע היסטורי
בספר מתואר שיום אחד, שוטר הונגרי הוריד אותו מהאוטובוס ויחד עם נערים יהודים אחרים, הוא נשלח לאושוויץ ברכבת. ובכן, ב-29 באפריל 1944, התקיים הגירוש הראשון של יהודי הונגריה לאושוויץ-בירקנאו. כמו גיורגי שעבר סלקציה באושוויץ ושיקר לגבי גילו על מנת להציל את חייו, כך המחקר ההיסטורי מאשש כי נערים שהגיעו לאושוויץ שיקרו לגבי פרטים כמו גיל ומצב בריאותי. לאחר מכן הפנו אותם לעבוד אם הם מסוגלים או להישלח לתאי גזים אם לא היו מסוגלים לתרום לצבא הנאצי. במהלך הסיפור גיורגי הועבר למחנה ריכוז בוכנוולד שהיה מחנה ריכוז, מהגדולים בגרמניה. חיי הילדים במחנות היו כפי כל שאר האסירים למרות חסרונם הביולוגי. זה בא לידי ביטוי בספר בכך שגיורגי נאלץ לעבוד כמו כל שאר האסירים ולחיות באותם תנאים איתם. זה ההסבר לכך שבאושוויץ וגם בבוכנוולד, כמו גיורגי גיבור הספר שנאלץ להתמודד עם תנאים קשים במחנה ניתן לראות כי יהודים ששהו במחנה הזה נאלצו גם להתמודד עם אותם קשיים בבכונוולד. גיורגי די מהר נשלח למחנה בזייץ. האסירים היו צריכים לשמור לא רק על מצבם הפיזי אלא גם על הערכים האנושיים הבסיסיים כמו חברות ודאגה לזולת ביותר מכיוון שהנאצים ניסו לקחת מהם הכל. לאחר שגיורגי הגיע למצב פיזי קריטי, הוא נשלח לבית חולים בזייץ.
יום קרונין
קריירה
עם אשתו השנייה ג'סיקה טנדי הופיע בסרטים "השנים הירוקות" (1946), "הצלב השביעי" (1944), "קוקון" (1985), "נס ברחוב שמונה" (1987), ו"קוקון 2: החזרה" (1988).
פרסים והוקרה
ב-1964 זכה בפרס טוני על הופעתו על הבמה בהצגת המלט בתפקיד פולוניוס.
חיים אישיים
ב-1996 נישא לסופרת ולתסריטאית סוזן קופר.
מוחמד קמארה (כדורגלן מאלי)
קריירה בינלאומית
ב-13 באוקטובר 2019 ערך קמארה את הופעת הבכורה שלו בנבחרת מאלי, בהפסד 2-1 לנבחרת דרום אפריקה במשחק ידידות. ב-17 בנובמבר הבקיע את שער הבכורה שלו בנבחרת, בניצחון 2-0 על נבחרת צ'אד במסגרת מוקדמות גביע אפריקה לאומות 2021.
זאב ירמולוביץ
בנוסף לניהול בית החולים אברבנאל התמנה בשנת 1955 על ידי שר הבריאות דב יוסף לפסיכיאטר מחוזי – במחוז תל אביב והמרכז.
Horizon Forbidden West
המשך
באפריל 2023 חברת "" חשפה שהיא מתכוונת להרחיב את העולם של הורייזון בהרפתקאה הבאה של אלוי ושהמשך ישיר למשחק הנוכחי כבר נמצא בפיתוח.
מאמו וולדה
1964
ב-1964 הגן על תואריו באותן ריצות שדה בסאן סבסטיאן.
אלוף אולימפי
באולימפיאדת מקסיקו סיטי (1968) זכה בשתי מדליות, זהב וכסף. מדליית זהב בריצת מרתון בתוצאה של 2:20:27 שעות, לפני קיני קימיהארה מיפן (2:23:31 שעות) ומייק ראיין מניו זילנד (2:23:45 שעות). מדליית כסף בריצת 10,000 מטר בתוצאה של 27:27.75 דקות, אחרי נפתלי טמו מקניה (29:27.40 דקות) ולפני מוחמד גמודי מתוניסיה (29:34.20 דקות). נוסף לכך, הוא השתתף בריצת 5000 מטר אולם לא המשיך מעבר למקצה הראשון.
מדד יעילות
ראו גם
}}
אידה גרהרדי
ביוגרפיה
אידה גרהרדי נולדה בהאגן כבתם של הרופא אוגוסט גרהרדי (1831–1869) ומתילדה (1840–1917), לבית דיקמן. לאחר מותו המוקדם של האב בשנת 1869, עברה המשפחה להתגורר אצל קרובי משפחה בדטמולד, שם למדה האמנית בבית הספר התיכון לבנות. בגיל 28 היא הצליחה לממש את רצונה ללמוד ציור. תחילה למדה בשנת 1890 באקדמיה לנשים של התאחדות האמנים במינכן, בעיקר אצל ציירת הנוף טינה בלאו.
פיט פלטהאוזן
קריירה
פלטהאוזן ערך את הופעת הבכורה שלו בוויטסה ארנהם ב-31 בדצמבר 2006 בתיקו 2-2 נגד ווילם II. אחרי עונה על הספסל, בעונת הפך לשוער הראשון של הקבוצה וגילה בה יכולת טובה שהובילה להארכת חוזהו עד לשנת. בקיץ הצטרף להרקולס, העולה החדשה לליגת העל הספרדית ל-3 שנים, בה שימש כשוער שני ושיחק במדיה 3 משחקי ליגה בלבד.
הפיגוע בקניון וסטגייט
הפיגוע
בנוסף לירי בעשרות אזרחים, החזיקו המחבלים עשרות בני ערובה. ב-23 בספטמבר החלה פעולה לשחרור בני הערובה. במהלך הפעולה נשמעו פיצוצים וחלקים מהקניון קרסו. הפעולה הסתיימה למחרת, כאשר כוחות הביטחון השיגו שליטה על הקניון ושחררו את בני הערובה. בליל ה-24 בספטמבר הודיעה קניה רשמית על סיום פעולת השחרור ואמרה שבפעולה נהרגו 5 מחבלים ועוד 11 מחבלים נעצרו. בפיגוע נהרגו 67 אזרחים (מתוכם 5 אנשי כוחות ביטחון) ונפצעו כמאתיים.
מדד יעילות (כדורסל אירופי)
חישוב
PIR  =
אצו רצו גמדים
חשיבות הספר
בתקופה בה נכתב הספר, הורים עדיין לא היו מודעים אל עולמו הפנימי העשיר של הילד ואל צרכיו. אופי הספר גרם למבוגרים להבין את חשיבות ההקשבה לילד והשיח עמו, והעמיק את חווית הקריאה.
ביקורת
האהבה הגדולה ורבת השנים של הילדים לשירי מרים ילן שטקליס, בחירתם החוזרת של ההורים בספריה, והמהדורות הרבות שהוצאו לספריה מוכיחות כי הספרים, ובתוכם קובץ שיריה "אצו רצו גמדים", הם חלק מנכסי צאן ברזל של התרבות הישראלית.
אנדריס ואנינס
קריירה בינלאומית
ב-28 בפברואר 2001 ואנינס ערך את הופעת הבכורה שלו בנבחרת לטביה בניצחון 0–2 נגד. לזכותו של ואנינס 100 הופעות בנבחרת והוא מדורג במקום ה-7 ברשימת שיאני ההופעות שלה בכל הזמנים.
Live Era '87–'93
רקע
בגרסת התקליט של האלבום, קיימת גרסה לשיר "Coma", שירה הארוך ביותר של הלהקה. השיר מופיע גם בהוצאת האלבום ביפן.
אבולוציה של פוטוסינתזה
האורגניזמים הפוטוסינתטיים הראשונים התפתחו לפי ההשערה בתחילת ההיסטוריה האבולוציונית של החיים, וככל הנראה השתמשו בחומרים מחזרים כמו מימן, ולא במים. ישנם שלושה מסלולים מטבוליים עיקריים שבהם מתבצעת הפוטוסינתזה: קיבוע פחמן במסלול C3, קיבוע פחמן במסלול C4 ומטבוליזם של חומצת הטבוריתיים. קיבוע פחמן במסלול C3 היא הצורה העתיקה והנפוצה ביותר. C3 הוא כינוי למשפחת צמחים המשתמשים במעגל קלווין עבור השלבים הראשונים של התהליך הפוטוסינתטי.
ריכוז פחמן
מנגנון שלישי, מטבוליזם של חומצת הטבוריתיים, הוא מסלול קיבוע פחמן שהתפתח בצמחים מסוימים בתהליך הסתגלות לתנאים צחיחים (יובש קיצוני). היתרון החשוב ביותר של תהליך זה לצמח הוא היכולת להשאיר את רוב פיוניות העלים (המווסתות את חילוף הגזים) סגורות במהלך היום. סגירה זו של הפיוניות מפחיתה את איבוד המים כתוצאה מאידוי. הפיונית נפתחת בלילה לאיסוף פחמן דו-חמצני, אשר מאוחסן כחומצה מאלית, ולאחר מכן משמש בתהליך הפוטוסינתזה במהלך היום.
תומר אזולאי
קריירה
אזולאי התחיל את הקריירה שלו במחלקת הנוער של בית"ר ירושלים ובעונת החל לשחק גם במדי הקבוצה הבוגרת, איתה עלה מהליגה השנייה. בקיץ  הושאל למכבי הרצליה במדיה שיחק שנתיים. ב-31 במאי 1997 הבקיע את שער הבכורה שלו בקבוצה בתיקו 1-1 נגד הפעל חיפה. ב-30 בספטמבר 1997 שבר את אפו במהלך משחק נגד קלאב ברוז' במסגרת מוקדמות ליגת האלופות.
לזכותו של אזולאי 19 הופעות בנבחרת הצעירה.
For You (שיר)
וידאו קליפ
נכון למרץ 2020, מונה הצפיות של הקליפ עומד על כ-270 מיליון צפיות.
פרח הקקטוס
תקציר העלילה
העניינים מסתבכים וסטפאני מחליטה להתפטר. ג'וליאן מגיע לחדרה של טוני ומוצא שם את איגור. רק אז הוא מבין כמה מגוחך הקשר אתה וכי האישה המתאימה לו היא סטפאני.
ויליאם ראני
קריירה
בשנת 1846, עבודתו החלה להראות את השפעת חוויותיו בטקסס, כולל ציורים המתארים את הרי הרוקי. הוא הציג חלוצים, ציידים, וחוקרים לפני שהמערב היה מיושב יותר על ידי אמריקאים אירופאים. בין אלה ישנם הציורים: נער הגפרורים, קבורה בערבה, ציד סוסים פראיים – שהם תמונות של נושאים יומיומיים, חסרי תהילה גלויה.
ראני, שהעריץ את האדמות הכפריות והביצות שאפיינו את האזור במאה ה-19, נהנה לדוג. בין חברי האמנים והתושבים שהתיידד איתם היו האב המייסד של הובוקן קולונל ג'ון סטיבנס השלישי, שארגן את המעבורות הראשונה בין ניו יורק להובוקן.
יחסי דרום אפריקה–פקיסטן
יחסי דרום אפריקה–פקיסטן הם היחסים הדיפלומטיים הרשמיים שבין הרפובליקה האסלאמית של פקיסטן לבין רפובליקת דרום אפריקה. שתי המדינות משתפות פעולה בנושאים שונים, שתיהן חברות בחבר העמים הבריטי ושתיהן היו בעבר תחת שלטון של הבריטים.
בזמן האמברגו שהופעל על דרום אפריקה בידי חבר העמים הבריטי, שתי המדינות לא כוננו יחסים דיפלומטיים רשמיים. היחסים בין שתי המדינות לא כוננו זמן רב והן היו מנועות מליצור קשרים עקב משטר האפרטהייד, ברגע שהוא נגמר בשנת 1994 כוננה פקיסטן יחסים דיפלומטיים מלאים עם דרום אפריקה. היחסים בין שתי המדינות כיום מאופיינים בשיתופי פעולה הדדיים בנושאים שונים והם לבביים. הייצוא והייבוא של שתי המדינות מהמדינה השנייה הוא גבוה במיוחד.
ויליאם ראני
מותו ומורשתו
ראני נפטר משחפת בביתו שבווסט-הובוקן ב-18 בנובמבר 1857, בגיל 44. הלווייתו של ראני התקיימה בכנסייה הקתולית של סנט מרי בהובוקן, והשתתף בה הצייר העמית צ'ארלס לורינג אליוט. ראני נקברה בבית העלמין בברגן.
יחסי דרום אפריקה–פקיסטן
בשנת 2002 הודלפה לתקשורת על כך שפקיסטן זורקת ייבוא דרום אפריקאי, הפרשה התפוצצה וזה גרם למתחים קטנים בין המדינות.
WeWork
היסטוריה
במאי 2023 התפרסמו תוצאותיה הכספיות של החברה, בעקבותיה התפטר מנכ"ל החברה סנדיפ מטראני ולאחריו סמנכ"ל הכספים אנדרה פרננדרס בעקבות כך נרשמו מגמות קריסה של כ96% בסיכום 12 חודשים. בדוחות החברה באוגוסט 2023 נכללה הערת עסק חי.
החברה בישראל
בישראל, באמצעות זיכיון של חברת ההחזקות אמפא, מפעילה החברה 13 מתחמים, בערים תל אביב, רמת גן, פתח תקווה, הרצליה, ירושלים, חיפה ובאר שבע.
חיי אהבה (ספר)
ביקורות
המבקר הגרמני-יהודי, מרסל רייך-רניצקי שיבח את הספר, העיתון דר שפיגל קרא לו: "מהרומנים הגדולים בעשורים האחרונים".
אן דודק
ביוגרפיה
בשנת 2018 החלה לשחק בסיטקום "תאגיד" בערוץ קומדי סנטרל, בתור קייט גלאס לצדו של לאנס רדיק. ב-2019 עלתה עונתה השנייה, וב-2020 תשודר העונה השלישית והאחרונה.
ריצ'רד לורנס מילינגטון סינג'
חייו
נולד בליברפול שבאנגליה ולמד תחילה בקיימברידג'. בהמשך למד בלידס, בלונדון, באברדין ובנוריץ'.
סלאוקוס השישי
ביוגרפיה
בקיץ 96 נפטר אנטיוכוס השמיני. אשתו קלאופטרה סלנה הראשונה התחתנה עם גיסה במטרה לשים סוף לסכסוך. עם זאת, בנה סלאוקוס השישי אפיפנס קיבל על עצמו את כס המלוכה של אביו והמשיך את ענף המשפחה שלו השולט בחלק הצפוני של הממלכה, אך ללא אנטיוכיה.
מתן עדין
השכלה וחיים אישיים
עדין בעל תואר ראשון בהנדסת תעשייה וניהול, ותואר שני במנהל ומדיניות ציבורית מאוניברסיטת בן-גוריון בנגב. נשוי ואב לארבעה.
שישו ושמחו (סדרת טלוויזיה)
עלילה
הרב ויזנר מבקר בחדר החזרות של המקהלה. מנצח המקהלה מנדי מסביר לרבצ"ר, שחיילי צה"ל כבר לא רוצים לשמוע יותר מוזיקה חסידית, ולכן הדרך הנכונה כדי להתחבב על החיילים היא באמצעות מוזיקה פופולרית. לרב ויזנר גישה שונה, הוא סבור שלמקהלת הרבנות שהוקמה על ידי הרב שלמה גורן צריכה להיות שליחות, היא לא סתם להקה צבאית, אלא הוקמה על מנת לרומם את רוחו של צה"ל וכדי להשרות אווירה של קדושה ושל נשמה יהודית.
נחומי הופך לסולן הלהקה, ושר בסגנון חזנות, למורת רוחו של דודי שמאבד את מעמדו. לאט לאט נחומי מגיע למסקנה שהצלחתו הרבה קשורה לפרידה מחברתו פנינית.
הרב ויזנר ממנה את לנגי לתפקיד רל"ש במקום שירה שהודחה. ויזנר מתוודה לפני לנגי שהוא מתחרט על הדחת שירה, שהייתה קצינה מצטיינת. בתוקף תפקידו, לנגי נמצא הרבה בקרבה עם הרב ויזנר, מה שגורם לו לחרדות רבות יותר. ויזנר איננו מודע למה שעובר בראש של לנגי, ואף מבקש מלנגי להיות חברותא שלו ללימוד גמרא.
נחומי משוחח עם שירה, שמתכוננת לטיול בהודו. הוא מקריא לה מודעה על בחינות כניסה לקורס רבנים צבאיים. שירה מגיעה לוועדת הקבלה לקורס, כשהיא לבושה במדי קבע עם חצאית ועונה על כל השאלות, תוך הפגנת ידע רב בהלכה בכלל, ובהלכות צבא בפרט. הבוחנים מתרשמים מאד, אבל ראש הוועדה (ערן איוניר) מסביר שלא יוכלו לקבל אותה לקורס בלי המלצה מהרב הצבאי הראשי. שירה נזכרת שהרב ויזנר התכוון לכתוב לה מכתב המלצה, ומתקשרת לנחומי. נחומי שואל את לנגי הרל"ש היכן מכתב ההמלצה נמצא והוא מראה לו את המכתב במחשב. נחומי מערים על הרל"ש ומוסיף למכתב עוד כמה מילים טובות לפי ההדפסה.
הרב ויזנר רוצה מאד שמקהלת הרבנות תופיע בחידון התנ"ך. הרל"ש לנגי מכין ושולח סרטון על המקהלה לחיל החינוך, והם מודיעים שמקהלת הרבנות מועמדת להופיע בחידון. לקראת ביקור המשלחת של חיל החינוך, מנדי מלחין שיר חדש לפי מילים מהתפילה "רחם נא", ודודי מוסיף עיבוד קליל בסגנון פופ. מנדי ממנה את דודי להיות סולן לשיר זה, אך הרבצ"ר מתעקש שנחומי יהיה הסולן. כוחו של נחומי בשירה מגיע מהאזנה להקלטה שבה פנינית שנפרדת ממנו. הוא מאזין להקלטה ואז מבצע את השיר החדש בכישרון רב. דודי כועס מאד, ורומס בכוונה את נגן המוזיקה, שחדל לעבוד. למרות כל מאמצי המקהלה - הם לא מצליחים להשיג הקלטה חדשה לנחומי, הם שולחים את גידי להקליט שוב את פנינית הקלטה שלילית. פנינית מתרשמת מאד מגידי, ולפתע תופסת אותו ונושקת לו על שפתיו. בסוף פנינית שולחת הודעה קולית חיובית לנחומי ובו היא מצטערת על שעזבה אותו. בהופעה הקובעת לפני משלחת חיל החינוך, נחומי כושל ומפסיק באמצע לשיר. מובן, שהמקהלה לא מוזמנת להופעה בחידון התנ"ך, והרב ויזנר מפסיק את שירותו רב השנים של מנדי פאר כחזן הראשי וכמנצח המקהלה.
לאחר מעשה:
קבלה וביקורות
סמדר שילוני כתבה ב־ynet כי סדרה זו היא ממשפחתה של קופה ראשית, וכי למרות שהדרמה לא מיוחדת.
מחושתן מקושט
מאפיינים
תחום התפוצה של המחושתן המקושט באינדו-פסיפי, מים סוף וקוואזולו-נטאל במערב ועד יפן ופיג'י במזרח. בעקבות הגירה לספסית הוא נפוץ גם בים התיכון. המחושתן המקושט חי במים רדודים, לרוב בעומק של פחות מ-50 מטר.
ארנדל
ארנדל (באנגלית עתיקה: Earendel, "כוכב השחר"), או WHL0137-LS, הוא כוכב אשר התגלה על ידי טלסקופ החלל האבל בשנת 2022 באמצעות עידוש כבידתי. הכוכב מרוחק 28 מיליארד שנות אור ממערכת השמש, ולאורו לקח 12.9 מיליארד שנים להגיע לכדור הארץ. נכון לעתה, הוא הכוכב המרוחק ביותר הידוע למדע.
אבישי גרוסמן
ביוגרפיה
אביו של אבישי, משה גדליהו גרוסמן, נולד בלודז', פולין בשנת 1910 למשפחה מרובת ילדים, עשרה במספר. המשפחה השתייכה למעמד הבינוני, שהתפרנסה מבית-מלאכה לפחחות שבו הועסקו מספר עובדים. אמו של אבישי, אווה לבית הורוביץ ילידת 1909 ניהלה חנות לצבעים. כל הילדים זכו לחינוך תיכוני.